На основу дозволе за рад Министарства просвете, науке и технолошког развоја (бр. 612-00-01389/2019- 06 од 23.08.2019. године) и одлуке Владе о броју студената за упис у прву годину студијских програма основних струковних студија који се финансирају из буџета РС за високе школе струковних студија чији је оснивач Република Србија у школској 2022/2023. години („Службени гласник РС“ бр. 62/2022 од 27.05.2022. године), АКАДЕМИЈА СТРУКОВНИХ СТУДИЈА КОСОВСКО МЕТОХИЈСКА, оглашава

ЗАЈЕДНИЧКИ КОНКУРС

ЗА УПИС СТУДЕНАТА У ПРВУ ГОДИНУ СТУДИЈСКИХ ПРОГРАМА ОСНОВНИХ СТРУКОВНИХ СТУДИЈА АКАДЕМИЈЕ СТРУКОВНИХСТУДИЈА КОСОВСКО МЕТОХИЈСКА У ШКОЛСКОЈ 2022/2023. ГОД**ИНИ**

АКАДЕМИЈА СТРУКОВНИХ СТУДИЈА КОСОВСКО МЕТОХИЈСКА уписује у прву годину студијских програма основних струковних студија у школској 2022/2023. години укупно 680 студената, од којих 400 на студије из буџета и 280 који плаћају школарину, на следећим акредитованим студијским програмима:

ОДСЕК ПЕЋ-ЛЕПОСАВИЋ:

|  |  |  |  |
| --- | --- | --- | --- |
| Назив студијског програма | Број студената који се финансирају из буџета | Број студената који се сами финансирају | Укупно |
| **ФИНАНСИЈСКО ПОСЛОВАЊЕ ПРЕДУЗЕЋА** | 70 | 30 | 100 |
| **ПОСЛОВАЊЕ МАЛИХ И СРЕДЊИХ ПРЕДУЗЕЋА** | 70 | 30 | 100 |
| **СПОЉНОТРГОВИНСКО И ЦАРИНСКО ПОСЛОВАЊЕ** | 70 | 30 | 100 |
| УКУПНО | 210 | 90 | 300 |

ОДСЕК ЗВЕЧАН:

|  |  |  |  |
| --- | --- | --- | --- |
| Назив студијског програма | Број студената који се финансирају из буџета | Број студената који се сами финансирају | Укупно |
| **ЗАШТИТА ОД ПОЖАРА** | 35 | 25 | 60 |
| **ЕНЕРГЕТИКА** | 35 | 15 | 50 |
| **МУЛТИМЕДИЈАЛНЕ ТЕХНОЛОГИЈЕ** | 20 | 30 | 50 |
| **МЕНАЏМЕНТ ПРОИЗВОДЊЕ** | 15 | 35 | 50 |
| **ИНЖЕЊЕРСКА ИНФОРМАТИКА** | 15 | 35 | 50 |
| **УКУПНО** | 120 | 140 | 260 |

|  |  |  |  |
| --- | --- | --- | --- |
| Назив студијског програма | Број студената који се финансирају из буџета | Број студената који се сами финансирају | Укупно |
| **ДРУМСКИ САОБРАЋАЈ** | 35 | 25 | 60 |
| **ЗАШТИТА НА РАДУ** | 35 | 25 | 60 |
| **УКУПНО** | 70 | 50 | 120 |

ОДСЕК УРОШЕВАЦ-ЛЕПОСАВИЋ:

ОПШТЕ ОДРЕДБЕ

1. Услови уписа

У прву годину студија може се уписати лице које има завршено средње стручно образовање (трогодишње или четворогодишње) или гимназију.

1. Пријемни испит

Кандидат који конкурише за упис полаже:

* Одсек Пећ- Лепосавић - Пријемни испит – бира се два од четири понуђена предмета : Економија, Математика, Социологија и Економика и организација предузећа.
* Одсек Звечан - Пријемни испит се положе из Математике.
* Одсек Урошевац-Лепосавић - Пријемни испит се полаже из Математике и Теста опште информисаности..
1. Избор кандидата

а) Избор кандидата за упис у прву годину студија обавља се према резултату постигнутом на пријемном испиту и према општем успеху постигнутом у средњој школи. **ПРИВРЕМЕНА** РАНГ ЛИСТА се сачињава према укупном броју бодова сваког кандидата по утврђеним мерилима. Кандидат може освојити највише 100 бодова.

б) Под општим успехом у средњој школи подразумева се збир просечних оцена из свих предмета у свим разредима, помножен са 2 (два). По овом основу кандидат може стећи највише 40 бодова.

в) Општи успех у средњој школи рачуна се заокруживањем на две децимале.

г) Резултат кој и кандидат постиже на пријемном испиту оцењује се од 0 до 60 бодова.

д) Одсеци утврђују **ПРИВРЕМЕНУ** РАНГ ЛИСТУ за студијски програм. Место на **ПРИВРЕМЕНОЈ** РАНГ ЛИСТИ и број укупно постигнутих бодова одређују да ли кандидат може бити уписан у прву годину студија, као и да ли ће бити финансиран из буџета или ће се самофинансирати.

ђ) Кандидат може бити уписан на терет буџета ако се налази на привременој ранг листи за студијски програм, до броја одобреног за упис кандидата на терет буџета, који је одређен овим конкурсом и има више од 50 бодова.

е) Кандидат који плаћа школарину може бити уписан уколико је остварио најмање 36 бодова.

ж) Учесник конкурса који сматра да редослед кандидата на привременој ранг листи није утврђен на начин предвиђен конкурсом може поднети приговор Комисији за упис у року од 24 часа од објављивања ранг листе.

Комисија одлучује о приговору у року од 24 часа од подношења приговора. Кандидат може изјавити жалбу Председнику Академије против одлуке Комисије за упис, у року од 24 часа од пријема одлуке..

Председник одлучује по жалби кандидата у року од 24 часа од тренутка подношења жалбе. Одлука председника Академије у поступку спровођења конкурса је коначна.

Након одлучивања по приговорима, односно жалбама, утврђује се и објављује КОНАЧНА РАНГ ЛИСТА са укупним бројем бодова стечених по свим критеријумима утврђеним овим конкурсом.

Ако се кандидат који је остварио право на упис по овом конкурсу не упише у предвиђеном року уместо њега уписаће се следећи кандидат, према редоследу на коначној ранг листи, у року утврђеном конкурсом.

1. Упис држављана Србије који су средњу школу завршили у иностранству

Држављани Републике Србије који су у школској 2021/2022. години завршили средњу школу у иностранству, који се могу уписати у прву годину студија, могу да конкуришу за упис на студијски програм ако им се нострификује стечена страна средњошколска исправа у складу са законом.

1. Упис страних студената

Страни држављанин, може се уписати на студијски програм под истим условима као и држављани Републике Србије. Страни држављанин плаћа школарину. Кандидат - страни држављанин, приликом пријављивања на конкурс, подноси нострификовану диплому о завршеној средњој школи или потврду о томе да је започета нострификација потребних школских докумената.

1. Упис лица са инвалидитетом

Кандидати који желе да се упишу у Академију - одговарајући Одсек у оквиру Програма афирмативне мере: „Упис лица са инвалидитетом“, приликом пријаве на конкурс, достављају следећу документацију:

* решење надлежног органа о постојању телесног оштећења и/или решење о праву на додатак за туђу негу и помоћ;

Особе са инвалидитетом могу полагати пријемни испит на начин прилагођен њиховим могућностима, односно у њима доступном облику, а у складу са објективним могућностима Академије. Особе са инвалидитетом, за додатне информације и консултације могу се обратити на мејл: office@akademijakm.edu.rs

1. Упис припадника ромске националне мањине

Кандидати који желе да се упишу у Академију - Одсек у оквиру Програма афирмативне мере „Упис студената припадника ромске националне мањине“, приликом пријаве на конкурс, достављају следећу документацију: изјаву у писаној форми да је ромске националности; препоруку Националног савета ромске националне мањине.

КОНКУРС**НИ** РОК

ОДСЕК ПЕЋ - Лепосавић

* Пријављивање кандидата у просторијама Одсека : од 20. до 23. јуна 2022. године од 09 до 14 часова.
* Полагање пријемног испита 29. јуна 2022. године у 10 часова у просторијама Одсека .
* Објављивање привремене ранг листе 29. јуна 2022. године.
* Објављивање коначне ранг листе 04. јула 2022. године.
* Упис примљених кандидата: од 05. до 08. јул 2022. године.

ОДСЕК ЗВЕЧАН

* Пријављивање кандидата у просторијама Одсека : од 20. до 23. јуна 2022. године од 09 до 14 часова.
* Полагање пријемног испита 29. јуна 2022. године у 10 часова у просторијама Одсека .
* Објављивање привремене ранг листе 29. јуна 2022. године.
* Објављивање коначне ранг листе 04. јула 2022. године.
* Упис примљених кандидата: од 05. до 08. јул 2022. године.

ОДСЕК УРОШЕВАЦ - Лепосавић

* Пријављивање кандидата у просторијама Одсека : од 20. до 23. јуна 2022. године од 09 до 14 часова.
* Полагање пријемног испита 29. јуна 2022. године у 10 часова у просторијама Одсека .
* Објављивање привремене ранг листе 29. јуна 2022. године.
* Објављивање коначне ранг листе 04. јула 2022. године.
* Упис примљених кандидата: од 05. до 08. јул 2022. године.

ДОКУМЕНТА ЗА ПРИЈАВУ НА КОНКУРС ЗА УПИС – СВИ ОДСЕЦИ

 Кандидати приликом пријаве на конкурс , уз пријавни лист подносе оверене фотокопије ових докумената, и то:

* извод из матичне књиге рођених,
* сведочанства свих разреда средње школе,
* диплому о завршеној средњој школи,
* доказ о уплати накнаде за полагање пријемног испита у износу од 2.000,00 динара на жиро рачун Академије струковних студија косовско метохијска број:

**840-2117666-48**, позив на број **07-04-22**

* кандидати су обавезни да на полагање пријемног испита понесу са собом личну карту.
* школарина за студенте који се сами финансирају на свим одсецима је 50.000,00 динара у више једнаких рата.
* школарина за студенте стране држављане је 1000 €

Фотокопије докумената кандидата који нису примљени на конкурс се не враћају.

Студенти који су стекли право за упис као самофинансирајући студенти, приликом уписа подносе оверене фотокопије докумената са обавезом да на дан уписа понесу оригинале на увид.

За ближа обавештења обратити се:

Академија струковних студија косовско метохијска

Адреса: Доситеја Обрадовића ББ, 38218 Лепосавић

Телефон: +381 28 83 780

E-mail: office@akademijakm.edu.rs

Одсек Пећ – Лепосавић

Адреса: Доситеја Обрадовића ББ, 38218 Лепосавић

Телефон: +381 28 83 780

E-mail: office.pec@akademijakm.edu.rs

Одсек Звечан

Адреса: Нушићева бр. 6, 38227 Звечан

Телефон: +381 28 664 179

E-mail: office.zvecan@akademijakm.edu.rs

Одсек Урошевац – Лепосавић

Адреса: 24. Новембар бб, 38218 Лепосавић

Телефон: +381 28 84 106

E-mail: office.leposavic@akademijakm.edu.rs